เบลิงกอน หวังสยบ เฟอร์นันเดส ป้องกันแชมป์ในศึก ONE: A NEW ERA 
เควิน เบลิงกอน ซุปตาร์ชาวฟิลิปปินส์ เตรียมมอบชัยชนะเหนือ บิเบียโน เฟอร์นันเดส ในไฟต์ป้องกันตำแหน่งแชมป์ ONE รุ่นแบนตัมเวต ที่จะมีขึ้นในศึก ONE: A NEW ERA วันที่ 31 มีนาคมนี้ มอบให้แก่เพื่อนร่วมค่าย และแฟนคลับของ Team Lakay โดยเฉพาะ,วันที่ 27 ก.พ.62 สำหรับ Team Lakay ค่ายชื่อดังของเมืองบาเกียว เริ่มต้นปี 2019 ด้วยผลงานไม่ค่อยดีนัก เมื่อ โจชัว พาซิโอ และ เจเฮ ยูสตาเกียว ต่างพร้อมใจกันเสียเข็มขัดแชมป์โลกไป ตั้งแต่ช่วงต้นปีทั้งคู่,มันเป็นเรื่องเจ็บปวดสำหรับ เบลิงกอน ที่ต้องเห็นทีมพ่ายแพ้ ดังนั้นเมื่อคุณชาตรี ศิษย์ยอดธง ประธานและผู้บริหารสูงสุดของ ONE Championship ประกาศให้เขาเป็นหนึ่งในสี่แชมป์โลก ที่จะได้โอกาสขึ้นป้องกันตำแหน่งในรายการที่ญี่ปุ่น จึงทำให้เขารู้สึกพอใจอย่างมาก,นอกจากนี้ เอดูอาร์ด โฟลายัง Landslide แชมป์ ONE รุ่นไลต์เวต ก็จะขึ้นเวทีในรายการนี้ด้วยเช่นกัน ซึ่งเขาจะพบกับ ชินยะ อาโอกิ ตำนานขวัญใจชาวญี่ปุ่น ในฐานะคู่เอกของศึก ONE: A NEW ERA ทำให้แชมป์จาก Team Lakay ทั้งสองคนต้องการชัยชนะเพื่อเรียกขวัญและกำลังใจกลับมาสู่ทีมให้ได้,ปี 2019 นี้ ทีมเรามีความกดดันอย่างมาก เราเพิ่งเสียแชมป์ไปสองรุ่นตั้งแต่ต้นปี ทำให้เรา (เบลิงกอน และโฟลายัง) ต้องช่วยกันเรียกความมั่นใจกลับมา,ความพ่ายแพ้ที่น่าผิดหวังของทั้ง พาซิโอ และยูสตาเกียว ถือเป็นเรื่องใหญ่สำหรับ Team Lakay ซึ่งมีผลงานโดดเด่นตลอดปี 2018 อย่างไรก็ตาม ประสบการณ์ที่ผ่านมาทำให้ เบลิงกอน หมายมั่นปั้นมือ ป้องกันตำแหน่งแชมป์ให้ได้เพื่อเพื่อนร่วมทีมและแผ่นดินเกิด,ผมกับ เอดูอาร์ด มุ่งมั่นรักษาเข็มขัดให้ได้ เราจะนำมันกลับบ้านในฐานะแชมเปี้ยนเหมือนเดิม พวกเราจะทำให้สำเร็จ เพื่อ Team Lakay และเพื่อประเทศฟิลิปปินส์,โดย เบลิงกอน จะได้เผชิญหน้ากับอดีตแชมป์โลก ผู้ที่ยังหิวกระหายเข็มขัดอย่าง เฟอร์นันเดส ซึ่งหวังทวงแชมป์กลับมาให้ได้ ทำให้กำปั้นชาวเมืองบาเกียวโดยกำเนิด ต้องเตรียมรับมือและหลีกเลี่ยงความผิดพลาด แบบเดียวกับที่เพื่อนร่วมทีมทำไว้เมื่อต้นปี เขาต้องระเบิดฟอร์มเดิมเหมือนที่ชนะ เฟอร์นันเดส กระชากแชมป์มาเมื่อตอนเดือนพฤศจิกายนปีที่แล้วให้ได้,บิเบียโน เฟอร์นันเดส คือคู่แข่งที่แกร่งที่สุดที่ผมเคยเจอมา ซึ่งแน่นอนว่าเขาเองก็คงรู้สึกต่อผมเช่นนั้นเหมือนกัน ผมไม่คิดว่าการเจอกันครั้งที่สามนี้จะเป็นงานง่าย นั่นจึงเป็นเหตุผลที่ผมฝึกซ้อมและเตรียมตัวหนักมาก ผมจะทำให้ดีที่สุด ผมบอกไม่ได้หรอกว่าไฟต์นี้จะออกมาแบบไหน แต่ผมจะป้องกันแชมป์ให้ได้,เราต้องเปลี่ยนความกดดันนั้น ให้กลายเป็นแรงผลักดันแทน ต้องมุ่งสมาธิเพื่อให้แน่ใจว่าจะป้องกันแชมป์ของพวกเราไว้ได้ ด้วยความช่วยเหลือจากโค้ชมาร์ค(ซังเกียว), เพื่อนร่วมทีม และการสนับสนุนจากแฟนๆ มันมีความหมายต่อเราอย่างมาก,ผมอยากเป็นแชมป์ต่อไปเรื่อยๆ นั่นทำให้ผมต้องทุ่มเททุกสิ่งทุกอย่าง เพื่อให้แน่ใจว่าผมจะไม่เสียมันไปให้กับใครหน้าไหน เบลิงกอน กล่าวทิ้งท้าย.
เควิน เบลิงกอน ซุปตาร์ชาวฟิลิปปินส์ เตรียมมอบชัยชนะเหนือ บิเบียโน เฟอร์นันเดส ในไฟต์ป้องกันตำแหน่งแชมป์ ONE รุ่นแบนตัมเวต ที่จะมีขึ้นในศึก ONE: A NEW ERA วันที่ 31 มีนาคมนี้
เควิน เบลิงกอน,วัน แชมเปียนชิพ,บิเบียโน เฟอร์นันเดส,ทีมลาคาย